Ғабит Мүсірепов ауданы

Ғабит Мүсiрепов ауданы — Солтүстік Қазақстан облысының оңтүстік-батысында Есiл жазығында орналасқан әкімшілік бөлініс. Аудан 1969 жылы құрылды. Аумағы 11,1 мың км2. Орталығы — Новоишим ауылы, облыс орталығынан қашықтығы 270 км.

 Географиялық орны 
Солтүстігінде Тимирязев, Шал ақын, шығысында Айыртау аудандарымен, батысында Қостанай облысының Сарыкөл, Қарасу аудандарымен, оңтүстігінде Ақмола облысының Есіл, Жақсы, Сандықтау аудандарымен шектеседі.

Аудан дала және орманды дала зонасында орналасқан. Жердiң үстiңгi қабаты қара топырақты. Аудан аумағында (Есіл (ұзындығы 130 километр), Шырақ, Аққанбұрлық, Битүк, Шанақсай) өзендер және екi үлкен (Қалмақкөл - 1258 га, Ұлыкөл - 1640 га) көл бар.

 Тарихы 
Аудан Көкшетау облысының құрамында 1969 жылы 28 мамырда Куйбышев ауданы болып құрылды.

1973 жылы Ишим, 1975 жылы Ставрополь ауылдық кеңестері құрылды.Солтүстік Қазақстан облысының әкімшілік-аумақтық бөлінісінің тарихы бойынша анықтамалық (29 шілде 1936 ж. - 1 қаңтар 2007 ж.)

1997 жылы 7 сәуірде Будённый, Володар, Западный, Пески, Ставрополь, Урожайный, Целинный ауылдық округтері таратылды. 2 мамырда Рузаев және Чистопол аудандары Куйбышев ауданымен біріктіріліп, Целинный деп аталды. Ал 3 мамырда  Көкшетау облысы таратылып, аудан Солтүстік Қазақстан облысының құрамына енді.

2000 жылы Шұңқыркөл, Көкалажар, Салқынкөл ауылдық округтері құрылды.

2002 жылы Ғабит Мүсіреповтің 100 жылдығына орай ауданға жазушы есімі берілді.

2010 жылы Приишим, 2013 жылы Гаршин ауылдық округтері таратылды.

 Халқы 
 1970  1979  1989Ресей империясы, КСРО халық санақтары  1999  2009ҚР халық санақтары   2021 22135  23125  25952  54629  45538  39670
Тұрғындары 40 850 адам (2019). Ұлттық құрамы: орыстар (43,10%), қазақтар (32,80%), украиндар (10,50%), немістер (5,08%), беларустар (2,54%), татарлар (1,59%), поляктар (0,67%), әзербайжандар (0,61%), ингуштар (0,53%), башқұрттар (0,35%), чуваштар (0,25%), армяндар (0,24%), мордвалар (0,22%), басқа ұлт өкілдері (1,52%).

 Әкімшілік бөлінісі  
60 елді мекен 17 ауылдық округке біріктірілген: 
+ Әкімшілік бірлік  Орталығы  Елді мекендері  Халқы (2009) Андреев ауылдық округі  Андреевка ауылы  3  2466 Бірлік ауылдық округі  Бірлік ауылы  2  1192 Возвышен ауылдық округі  Возвышенка ауылы  5  1162 Дружба ауылдық округі  Дружба ауылы  3  2460 Көкалажар ауылдық округі  Көкалажар ауылы  3  1155 Қырымбет ауылдық округі  Қырымбет ауылы  2  756 Ломоносов ауылдық округі  Ломоносовка ауылы  4  2460 Нежин ауылдық округі  Нежинка ауылы  5  3321 Новоишим ауылдық округі  Новоишим ауылы  1  11284 Новосел ауылдық округі  Новосёловка ауылы  3  2241 Рузаев ауылдық округі  Рузаевка ауылы  6  5993 Салқынкөл ауылдық округі  Салқынкөл ауылы  2  597 Тахтаброд ауылдық округі  Тахтаброд ауылы  5  2281 Червонный ауылдық округі  Червонное ауылы  2  1964 Чистополь ауылдық округі  Чистополье ауылы  6  3839 Шөптікөл ауылдық округі  Шөптікөл ауылы  5  1514 Шұқыркөл ауылдық округі  Шұқыркөл ауылы  3  853

 Аудан экономикасы (2009 жылдың қорытындылары) 
Ауданда 2010 жылғы 1 қаңтарға 383 кәсiпорын тiркелген, оның iшiнде 9 - iрi, 48 - орта, 326 - шағын кәсiпорын. Олардан 150 заңды тұлға мемлекеттiк меншiк нысанына, 231 - жеке меншiк, 2 - заңды тұлға шетел меншiгi нысанына жатады. Ауданда облыстың ауыл шаруашылығының жалпы өнiмiнiң 13,7%-ы өндiрiлген (32 742,1 млн.теңге). Өнеркәсiп кәсiпорындарымен (қаржылық емес корпорация секторы) 5 918,1 млн.теңгенiң өнiмi өндiрiлген, облыстағы үлесi 8,6%. Өнеркәсiп өнiмiнiң физикалық көлемiнiң индексi 110,7% құрайды. Бөлшек тауарайналымының көлемi (қоғамдық тамақтандырусыз) 1 705,4 млн.теңге сомасын құрайды. Тауарайналымның физикалық көлемiнiң индексi 132,4% құрады. 2009 жылдың басына аудан кәсiпорындарының негiзгi құрал-жабдықтары 34 367,2 млн.теңге сомасын құрап, тозу деңгейi 40,1% болды. Негiзгi капиталға салынған инвестиция көлемi 6 835,0 млн.теңге құрады. Пайдалануға 11,2 мың шаршы метр тұрғын үй берiлдi. Ауданның экономикасында 28,1 мың адам жұмыс iстейдi. Орташа айлық жалақы (кәсiпкерлiк қызметпен айналысатын шағын кәсiпорындарсыз) өткен жылмен салыстырғанда 13,5% өсiп, 41 195 теңгенi құрады. Нақты жалақы 6,0% өстi. Орташа жан басына шағып есептегенде атаулы ақшалай табыс 28 174 теңге құрады. Орташа жан басына шаққандағы күн көрiстiң ең төменгi деңгейiнiң шамасы жыл аяғына 11 810 теңге құрады.

 Дереккөздер 

Санат:Ғабит Мүсірепов ауданы